Document ID: /roh_data/filtered/fineweb-2-filterrobots_roh.jsonl.gz/56105

Suenter tschintg onns sco manader da fatschenta da l'EHC Arosa banduna Adrian Fetscherin il club da hockey grischun e mida tar ils Grasshoppers da Turitg. Là maina el sco commember da la direcziun, tranter auter il marketing e la communicaziun. Sco l’EHC Arosa scriva, na duaja Fetscherin betg bandunar il club dal tuttafatg. Uschia saja previs d’eleger el en il Cussegl d’administraziun da l’EHC Arosa l’atun che vegn. Il successur dal Grischun Adrian Fetscherin è Matthais Kappeler. El surpiglia sia nova funcziun il prim da matg.
RTR novitads 15:00